Source: https://www.codulrutier.eu/articolul-15-cod-rutier-oug-195-2002/
Timestamp: 2019-03-24 06:04:07+00:00

Document:
Articolul 15 OUG 195 / 2002 | Codul Rutier
Articolul 15 – Certificatul de înmatriculare
Articolul 15 Noul Cod Rutier actualizat 2016 OUG 195/2002
(1) Odată cu realizarea operaţiunilor de înmatriculare a vehiculului, autoritatea competentă eliberează proprietarului sau deţinătorului mandatat un certificat de înmatriculare, conform categoriei sau subcategoriei din care face parte vehiculul respectiv, precum şi plăcuţe cu numărul de înmatriculare.
(1-1) La cererea scrisă a proprietarului unui vehicul, în certificatul de înmatriculare sau de înregistrare se poate înscrie şi o altă persoană decât proprietarul, specificându-se calitatea în care aceasta poate utiliza vehiculul, în virtutea unui drept legal. În cazul în care proprietarul vehiculului este o societate de leasing, este obligatorie menţionarea în certificatul de înmatriculare sau de înregistrare şi a datelor de identificare ale deţinătorului mandatat.
(2) Abrogat. Autovehiculele se încadreaza în una din urmatoarele categorii: A, B, BE, C, CE, D, DE, Tr sau Tb ori în una din subcategoriile: A1, B1, C1, C1E, D1 sau D1E, iar tramvaiele, în categoria Tv, în conditiile stabilite în regulament.
(3) Pentru vehiculele prevăzute la art. 13 alin. (2) şi art. 14 alin. (1), autoritatea care le înregistrează eliberează proprietarilor acestora certificate şi plăcuţe cu numere de înregistrare, conform categoriei sau subcategoriei din care fac parte vehiculele respective.
(4) Forma, dimensiunile şi conţinutul certificatului de înmatriculare şi ale certificatului de înregistrare se stabilesc prin ordin al ministrului administraţiei şi internelor, care se publică în Monitorul Oficial al României, Partea I.
(5) Este interzisă punerea în circulaţie a unui vehicul, înmatriculat sau înregistrat, care nu are montate plăcuţe cu numărul de înmatriculare sau de înregistrare atribuite de autoritatea competentă ori dacă acestea nu sunt conforme cu standardele în vigoare, precum şi în cazul în care certificatul de înmatriculare sau de înregistrare este reţinut, iar dovada înlocuitoare a acestuia este eliberată fără drept de circulaţie sau termenul de valabilitate a expirat.
Legea 203/2012 – pentru modificarea şi completarea OUG 195 / 2002 privind circulaţia pe drumurile publice din 9 noiembrie 2012, Monitorul Oficial 760/2012;
OUG 63/2006 – pentru modificarea şi completarea OUG 195 / 2002 privind circulaţia pe drumurile publice din 6 septembrie 2006, Monitorul Oficial 792/2006;
Articolul 14 – Vehicule supuse înregistrării
Articolul 11 – Înmatricularea vehiculelor
Articolul 33 HG 1391/2006 – Regulament
Articolul 13 – Reglementări privind înmatricularea vehiculelor
Articolul 19 – Pierderea, furtul, distrugerea certificatului de înmatriculare
Articolul 16 – Anularea înmatriculării sau înregistrării vechiculelor
❮ Articolul 14 – Vehicule supuse înregistrării Articolul 16 – Anularea înmatriculării sau înregistrării vechiculelor ❯
Cele mai cautate in Codul Rutier
Valoare punct amenda 2018
Download Codul Rutier Actualizat
Codul Rutier - Copyright 2018

References: Articolul 15

Articolul 15

Articolul 14

Articolul 11

Articolul 33

Articolul 13

Articolul 19

Articolul 16
 Articolul 14
 Articolul 16